VY Canis Majoris

De VY Canis Majoris (VY CMa) ass ee rouden Iwwerris.
Dëse Stär ass ee vun der gréisste bekannte Stären.

D'Roberta M. Humphreys (2006) huet de Radius vun VY CMa op dat 1800- bis 2100-fach vum Sonneradius berechent. Wann eis Sonn mat sou engem Stär géif ersat ginn, da géif seng Uewerfläch nach bis iwwer d'Ëmlafbunn vum Saturn reechen.

Et gëtt zwou ënnerschiddlech Meenunge fir d'Zouuerdnung vum VY CMa. Déi eng Fuerscher (souwéi d'Roberta M. Humphreys's an hirer Aarbechthttp://arxiv.org/pdf/astro-ph/0610433) mengen, datt de Stär e ganz groussen an helle rouden Iwwerris ass. Anerer (sou d'Ënnersich vu Massey, Levesque a Plezhttp://arxiv.org/PS_cache/astro-ph/pdf/0604/0604253.pdf) kommen zum Resultat, datt de VY nëmmen en normale roude Ris ass.

D'Distanz zu der Aerd ass ongeféier 3.900 Liichtjoer).

Den Nummdeel „VY“ kënnt vun der Reegel déi bei den Nimm vu verännerleche Stäre gebraucht gëtt, an no där de VY Canis Majoris den 43te verännerleche Stär ass, deen am Stärebild Groussen Hond entdeckt gouf.

 Um Spaweck 

  VY Canis Majoris: The Astrophysical Basis of Its Luminosity
  Bringing VY Canis Majoris Down to Size: An Improved Determination of Its Effective Temperature

Kategorie:Stären
Kategorie:Verännerlech Stären
Kategorie:Rout Risen (Typ M)